**กสอ. หารือคณะผู้แทนภาครัฐของจีน ผนึกความร่วมมือด้านนวัตกรรมและเทคโนโลยีด้านอุตสาหกรรม**

กรุงเทพฯ 15 พฤศจิกายน 2561- นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ให้การต้อนรับ คณะผู้แทนภาครัฐจากสาธารณรัฐประชาชนจีน เขตฉงเหริน มณฑลเจียงซี นำโดย Mr. Cheng Xinfei Senior Adviser People’s Government of Chongren County และคณะผู้แทนภาครัฐจากเขตเวยไห่ มณฑลซานตง นำโดย Ms. Bi Fu Rong Deputy Director of Weihai Trade Development Center ในโอกาสเข้าเยี่ยมคารวะ พร้อมด้วยผู้บริหารกรมส่งเสริมอุตสาหกรรม ณ ห้องประชุม 2 อาคารกรมส่งเสริมอุตสาหกรรม

 ทั้งนี้ ทั้งสองฝ่ายได้มีการหารือถึงแนวทางความร่วมมือทางด้านนวัตกรรม และเทคโนโลยีด้านอุตสาหกรรมระหว่างเขตฉงเหริน เขตเวยไห่ สาธารณรัฐประชาชนจีน และประเทศไทย เพื่อพัฒนาไปสู่ความร่วมมือทางด้านการค้าและการลงทุนร่วมกันระหว่างทั้งสองประเทศในอนาคต สำหรับการเข้าเยี่ยมคารวะในครั้งนี้ สืบเนื่องจากผู้แทนทั้งสองเขตของจีนจะเข้าร่วมงาน “มหกรรมแสดงสินค้ามาตรฐานไทยและจีนส่งออก ครั้งที่ 8”(2018 ASEAN (Bangkok) China Import & Export Commodities Fair) ในระหว่างวันที่ 16-18 พฤศจิกายน 2561 จัดโดยสมาคมการค้าและการลงทุนเอเชียน-สากล ร่วมกับหน่วยงาน China Council for the Promotion of International Trade Conmitee(CCPIT) ของมณฑลต่าง ๆ และหน่วยงานภาครัฐในสาธารณรัฐประชาชนจีน ณ ศูนย์แสดงสินค้าและการประชุมอิมแพค เมืองทองธานี ### PR.DIP (กลุ่มประชาสัมพันธ์ สำนักงานเลขานุการกรม กรมส่งเสริมอุตสาหกรรม) รายงาน / ภาพข่าว